system
Răspunde în limba română, în stilul Wikipedia, cat mai corect gramatical.
user
Care sunt informațiile principale despre Băile Borșa, Maramureș?
assistant
Băile Borșa, mai demult Baia Borșa (în , în trad. "Mina Borșa", în ) este o localitate componentă a orașului Borșa din județul Maramureș, Transilvania, România.

Istoric 
Prima atestare documentară a localității datează din 1365, când regele Ludovic I al Ungariei a dăruit Borșa lui Balc, fiul lui Sas și fratelui acestuia. Regele Ludovic I al Ungariei confiscase în prealabil regiunea de la domnitorul moldovean Bogdan Vodă, sub notă de infidelitate. 

Prin Legea nr. 2/1968 s-a înființat orașul Borșa, moment în care Băile Borșa au devenit localitate componentă a acestuia.

Stațiune balneară 
Băile Borșa sunt o stațiune balneo-climaterică sezonieră, de interes local. Fiind situată la o altitudine de 850 m, stațiunea are un climat subalpin. Se găsesc în nordul extrem al României, în partea de est a Depresiunii Maramureșului, închisă de Munții Rodnei și Munții Maramureșului (Carpații Orientali), pe Valea Vișeului, în apropiere de Pasul Prislop (altitudine 1.414 m), care leagă Transilvania de Bucovina. Clima este specifică zonelor montane, rece și umedă, cu veri răcoroase (în jur de 15 °C în luna iulie) și ierni reci. Temperatura medie anuală este de 7 °C. Precipitațiile sunt abundente, în jur de 900-1000 mm anual. Aerul este pur, intens ozonat.

Deoarece durata persistenței stratului de zăpadă se întinde din decembrie până în martie și grosimea medie a stratului de zăpadă este de 50 cm, stațiunea este adaptată și pentru sporturile de iarnă.

Stațiunea dispune de două pârtii de dificultate medie, fiecare cu instalație de transport pe cablu:
 prima – cu o lungime de 2000 m, lățime 30 m, altitudine maximă 1375 m, minimă 880 m (coboară până în spatele hotelului Brădet), diferență de nivel 495 m, suprafața 6 ha, debit max/optim: 360/270 pers/h.
 a doua – cu o lungime de 700 m, lățime 30 m, altitudine maximă 1545 m, minimă 1365 m (în zona Știol), cu o diferență de nivel de 180 m, suprafață de 2,1 ha debit max/optim: 360/270 pers/h.

Etimologie 
Etimologia numelui localității: din Baia (din subst. baie „exploatare minieră subterană; mină, ocnă” < lat. *bannea sau magh. bánya) + Borșa (din n.fam. Borșa < n. pers. sl. Borša; sau din n. fam. Borș + suf. top. -a).

Resurse minerale 

Izvoare de apă minerală, pe Valea Țâșla: Izvorul Baritina din fața Văii Vinișoru, Izvorul La Ciuroi, Izvorul din Groată (Galeria Alexandru), Izvorul Colbu (în total 20 de surse). ; Zăcăminte de minereuri complexe (minele Gura Băii, Colbu, Dealul Negru,Burloaia, Dealul Bucății,Cornu Nedeii,Măgura,Toroiaga-Emerik) și cuprifere.Vârful Toroiaga deține și un filon de aur.

Factorii de cură 
Factorii naturali de cură sunt apele minerale carbogazoase, feruginoase, bicarbonatate, calcice, magneziene, atermale, care se folosesc atât în cura internă, pentru afecțiuni ale tubului digestiv, rinichilor și căilor urinare, cât și în instalațiile de băi, pentru afecțiuni ale aparatului locomotor și ginecologice. Dată fiind clima propice, stațiunea este recomandată și pentru tratamentul nevrozelor astenice și al tulburărilor respiratorii.

Obiective istorice 
Vechea biserică de lemn greco-catolică construită în 1718, cu două pridvoare suprapuse și acoperișul în două niveluri, păstrează picturile murale originare, din 1765.
Biserica romano-catolică cu hramul "Sf. Francisc de Assisi", construită în 1925, iar parohia ființează din anul 1806.

Note 

Băile Borșa, Borșa
Băile Borșa, Borșa